Ջորջ Դուգլաս Քեմփբել Արգայլ

Ջորջ Դուգլաս Արգայլ Քեմփբել, (, ), բրիտանացի քաղաքական ու հասարակական գործիչ, դուքս։

Ուիլյամ Գլադստոնի կառավարությունում եղել է պետական քարտուղար, 1878 թվականից՝ Կանադայի գեն-նահանգապետ։ 1895 թվականին հիմնադրել և ցմահ եղել է Շոտլանդա-հայկական ընկերակցության (որի նպատակն էր ճնշում գործադրել Մեծ Բրիտանիայի կառավարության վրա Հայկական հարցը լուծելու համար, օգնություն կազմակերպել կոտորածներից փրկված արևմտահայերին և այլն) նախագահը։ 1894 թվականի Սասունի ջարդերի կապակցությամբ բողոքի հանրահավաք է կազմակերպել Լոնդոնում։

«Արևելյան հարց» (1879), «Փաստագրական և պատմագրական վկայություններ հայ ժողովրդի նկատմամբ գործադրված սարսափների համար Անգլիայի պատասխանատվության» (1896), «Մեր պատասխանատվությունը Թուրքիայի իրադրության համար» (1896) աշխատություններում քննադատել Է Մեծ Բրիտանիայի քաղաքականությունը Հայկական հարցում, գտել, որ Սան Ստեֆանոյի պայմանագիրը Կիպրոսի կոնվենցիայով (1878) ու Բեռլինի դաշնագրով (1878) փոխարինելը, հայկական գործերից Ռուսաստանի հեռացումը «ազգային ծանր պարտավորություններ են դնում Մեծ Բրիտանիայի վրա»։ Արգայլի կարծիքով 1890-ական թվականների հայկական ջարդերն ու կոտորածները Մեծ Բրիտանիայի «եսապաշտ» քաղաքականության հետևանքն էին։

Երկեր 
 The Eastern Question, 2v„ L, 1879։ 
 Documentary and Historical Evidence of England՝ s Responsibility for the Honors Inflicted upon the Armenian People, Manchester, 1896։ 
 Our Responsibilities for Turkey. Facts and Memoires of Forty Years, L, 1896.

Ծանոթագրություններ 

Լոնդոնի թագավորական ընկերության անդամներ
Անգլիացի գրողներ
Անգլիացի տնտեսագետներ
Անգլիայի քաղաքական գործիչներ
Անգլիացի հասարակական գործիչներ
Ամերիկյան փիլիսոփայական ընկերության անդամներ
Շոտլանդիայի քաղաքական գործիչներ
Մեծ Բրիտանիայի քաղաքական գործիչներ
Բրիտանացի ազնվականներ
Գլազգոյի համալսարանի դասախոսներ
Բրիտանացի գրողներ
Շոտլանդացի գիտնականներ
Շոտլանդացի երկրաբաններ
Կապիչի շքանշանի ասպետներ